**Konkurransebestemmelser**

**Special Olympics Unified Foursome 2024**

**Generelt**

Special Olympics Unified Foursome er en turnering for golfspillere med utviklingshemning, samt spillepartner, som arrangeres av Norges Golfforbund (eier og ansvarlig arrangør) og NN Golfklubb (teknisk arrangør). Turneringen er åpen for amatører og profesjonelle som har et gyldig medlemskap i golfklubb tilsluttet NGF eller annet nasjonalt golfforbund. Høyeste handicap for deltakelse er 54. Ved ledige plasser i startfeltet kan også golfspillere med andre funksjonsnedsettelser delta, men da utenfor konkurranse.

Det er ikke krav til klassifisering, men spillere som ønsker å benytte golfbil må kunne dokumentere behov gjennom klassifisering. Se informasjon om klassifisering på [Golfforbundet – klassifisering](https://www.golfforbundet.no/spiller/spille-golf/golf-for-funksjonshemmede/klassifisering).

Turneringen spilles valgfritt over 9 eller 18 hull. Spillformen er Foursome, som er en konkurranseform hvor laget dannes av to spillere. Spillerne slår ut annen hver gang og slår annet hvert slag på ballen. Laget dannes av en spiller med utviklingshemning og spiller som ikke har utviklingshemning.

Spilledato og påmeldingsfrist finner du i [GolfBox](https://www.golfbox.no/app_livescoring/tour/default.asp?language=1044#/customer/18/schedule/2023/0).

**Generelle regler og bestemmelser**

Turneringene spilles etter:

* [Golfreglene gyldig fra 2023](https://www.golfforbundet.no/spiller/golfregler-og-handicap/golfreglene-2019)
* [Spill og bestemmelser 202](https://www.golfforbundet.no/spiller/turneringer/generelle-turneringsbestemmelser)4
* [NGFs regelkort 2024](https://www.golfforbundet.no/spiller/turneringer/generelle-turneringsbestemmelser)
* [World Handicap System](https://www.golfforbundet.no/spiller/golfregler-og-handicap/world-handicap-system/)
* [NIFs bestemmelser om doping – NIFs lov kapittel 12](https://www.idrettsforbundet.no/tema/juss/niflov/" \l "_NIFLOV121)
* [NIFs bestemmelser om barneidrett](https://www.idrettsforbundet.no/tema/barneidrett/)
* [NIFs sanksjons- og straffebestemmelser – NIFs lov kapittel 11](https://www.idrettsforbundet.no/tema/juss/niflov/" \l "_NIFLOV094)
* Lokale regler

**Ren Utøver**

NGFs styre har vedtatt at alle som ønsker å spille forbundsturneringer skal ha gjennomført Antidoping Norges e-læringsprogram Ren Utøver før de får stille til start, og det er ønskelig at også spillere i Special Olympics Unified Foursome gjennomfører Ren Utøver.

Ren Utøver består av syv moduler og finnes på <https://renutøver.no/>. Det tar kun 25 minutter å gjennomføre modulene.

**Spilleform**

* Foursome; spillerne spiller ballen annenhver gang fra utslagsstedet og annen hver gang under spillet av hvert hull. Straffeslag innvirker ikke på spillerrekkefølgen.
* Unified; laget settes sammen av en spiller med utviklingshemning og en spiller uten utviklingshemning.
* Antall slag på ett hull er begrenset til maks 10. Har ikke laget hullet ut etter disse slag noteres 10X i scorekortet.
* Netto slag; siden (partnerne) får gjennomsnitt av lagets spillehandicap. Avrunding skjer etter justering.
* Turneringen spilles valgfritt over 9 eller 18 hull.
* Laget kan bestå av to damer, to herrer eller en herre og en dame.

NB! Har du ikke partner kan NGF være behjelpelig med å finne dette.

**Like resultater**

Ved like resultater går lag med færrest 10X foran. Ved fortsatt likhet går laget med lavest spillehandicap foran. Ved fortsatt likhet benyttes matematisk metode. Ved fortsatt likhet loddtrekning.

**Kontaktinformasjon**

For å kunne bli kontaktet av arrangøren må spillere krysse av dette punktet ved påmelding. Arrangøren forholder seg til den kontaktinformasjonen som er registrert på spillerens profil i GolfBox.

**Påmelding**

* Påmeldingen er bindende og gjøres i GolfBox.
* Det er spillerens ansvar å melde seg på innen påmeldingsfristen.
* Startkontingent betales ved påmelding.

Spillere som ønsker å spille, men som ikke har meldt seg på innen påmeldingsfristen kan sende en e-post til paragolf@golfforbundet.no. Ved ledige plasser vil spillere få delta.

**Deltakerliste og informasjon til spillere**

Etter påmeldingsfristen setter NGF opp deltakerlisten i GolfBox (normalt en uke før turneringens første dag). Informasjon til spillere sendes kun til den e-postadressen som er oppgitt i spillerens profil i GolfBox. Husk å oppdatere e-postadressen din i GolfBox.

**Melde seg av turnering (før påmeldingsfristen)**

Avmelding må gjøres før påmeldingsfristens utløp, og gjøres av spilleren selv i GolfBox. Startkontingent vil bli tilbakebetalt.

**Stryke seg fra turnering (etter påmeldingsfristen)**

Etter påmeldingsfristen må en påmeldt spiller som ikke skal delta stryke seg ved å sende en e-post til [paragolf@golfforbundet.no](mailto:paragolf@golfforbundet.no).

Spillere som strykes etter påmeldingsfristen får ikke tilbakebetalt startkontingenten, unntatt når spilleren kan dokumentere sykdom/skade.

**Golfbil**

Spillere som gjennom klassifisering har rett til å bruke golfbil, og som ønsker å benytte det i aktuell turnering, skal gi beskjed om dette ved påmelding i Golfbox.

Spillere som ikke har meldt seg på innen påmeldingsfristen kan ikke forvente at det er golfbil tilgjengelig.

**Startkontingent/greenfee**

Kr 600,- per lag. Startkontingent betales ved påmelding.

**Innspill**

Det er ikke avtalt innspill og spillere som ønsker dette må booke i Golfbox og betale gjeldende greenfee.

**Startlister**

Startliste skal offentliggjøres i GolfBox senest kl. 12.00 dagen før turneringen.

**Premier**

De tre beste lagene i 9 hull og 18 hull premieres. NGF stiller med premier.

**Kontaktperson Norges Golfforbund**

Gøril Hansen

Tlf 995 76 525

E-post [goril.hansen@golfforbundet.no](mailto:goril.hansen@golfforbundet.no),